《题尤使君郡圃十二诗·玉霄亭》
宋代·李庚

亭亭玉霄峰，列仙皆羽化。
把酒碧桃间，吹箫明月下。
嗟我落尘凡，鹤背应难跨。
夫子真癯儒，好上班麟驾。

作者简介：宋临江人，流寓天台，字子长。高宗绍兴十五年进士。历御史台主簿、监察御史，以附汤鹏举罢。除兵部郎中，继奉祠提举江东常平，知南剑、抚二州，调知袁州，未赴而卒。有《詅痴符集》。